**J E G Y Z Ő K Ö N Y V**

**Készült:** Okány Község Önkormányzat 2013. május 29-én 14.00 órakor megtartott Képviselő-testületi üléséről.

**Az ülés helye:** Önkormányzat Tanácskozóterme.

**Jelen vannak**: Fekete Zoltán polgármester

Király Endre alpolgármester

Árva Lajos, Bodó Károly,

Poszt Imre, Simon Imre képviselők

**Igazoltan távol:** Petri László képviselő

**Tanácskozási joggal jelen van:**

Bai Zsolt jegyző

Pikó Tamás r. őrnagy

Tarsoly János f. hdgy. Vésztői őrs pk.

Túri János tű. őrnagy Szeghalmi HTP. pk.

Daniné Nemes Erzsébet óvodavezető

Tari Ferencné gondozási központvezető

Víg Jánosné pénzügyi főmunkatárs

Veres Lajos Okányi Polgárőr Egyesület vezetője

**Fekete Zoltán** polgármester: köszöntöm a mai ülésen megjelent képviselőtársaimat, meghívott vendégeinket, jegyző urat, intézményvezetőket.

Megállapítom, a Képviselő-testületi ülés határozatképes, mivel a megválasztott 7 képviselő közül 6 képviselő jelen van.

Javaslatot teszek a Képviselő-testületi ülés napirendi pontjaira. Megkérdezem van-e javaslat más napirend felvételére?

**N a p i r e n d :**

1./ Tájékoztató a közrend-közbiztonság helyzetéről

Előadó: Rendőrkapitány vezető

Okányi Polgárőr Egyesület v.

Tűzoltóság parancsnok,

2./ 2013. II. félévi munkaterv elfogadása.

Előadó: Polgármester

Véleményezi: Ügyrendi Bizottság

3./ Szociális ellátórendszer kistérségi társulásban

Előadó: Polgármester

Véleményezi: Ügyrendi Bizottság

4./ Gyermekvédelem – beszámoló

Előadó: Jegyző

5./ Tájékoztató a két ülés között tett fontosabb intézkedésekről, eseményekről.

Előadó: Polgármester

6./ Bejelentések

Előadó: Polgármester

A Képviselő-testület hozzászólás nélkül - 6 igen szavazattal, ellenszavazat, tartózkodás nélkül - a napirendet elfogadja, más javaslattal nem éltek.

**Fekete Zoltán** polgármester: Jegyzőkönyv-hitelesítőnek javaslom kijelölni Király Endre és Simon Imre képviselőket.

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – jegyzőkönyv-hitelesítőnek elfogadja Árva Lajos és Poszt Imre képviselőt.

**Tárgy:**  Tájékoztató a közrend-közbiztonság helyzetéről (Írásos anyag.)

Előadó: Rendőrkapitány, Tűzoltóság, Polgárőrség

Okányi Polgárőr Egyesület v.

Tűzoltóság parancsnok,

**Fekete Zoltán** polgármester: Megkérdezem az anyag készítőjét az írásos anyagához van-e szóbeli kiegészítése?

**Túri János** tűzoltó őrnagy parancsnok: Tisztelt Polgármester Úr, Tisztelt Képviselők ! Néhány mondatban szeretnék a Békés Megyei Katasztrófavédelmi Igazgatóság Szeghalmi Katasztrófavédelmi Kirendeltségének munkájáról beszélni. Nagy átalakuláson mentünk át a közelmúltban. Mint a beszámolómban is említettem, volt egy átmeneti időszak 2013. január 1-től március 31.-ig. A 2011. évi CXXVIII. számú, a katasztrófavédelemről és a hozzá kapcsolódó egyes törvények módosításáról szóló törvény értelmében a szeghalmi tűzoltóság állami irányítás alá került. Átalakult a feladatrendszere, személyi összetétele és létszáma.

Az igazgatóság által elkészült SZMSZ alapján elkészült az ügyrend. Megtörtént határidőre a SYRIUS rendszerre való átállás. Három kirendeltség alakult a megyében, jelenleg 54 státusz van betöltve, 3 fő tanulmányait folytatja.

A tűzoltóság állományából került ki a kirendeltség állománya. Csak a kirendeltség végez hatósági munkát. A katasztrófavédelmi megbízottak irányító-segítséget nyújtanak a katasztrófa védelmi helyzetben. Itt nem sokat vonulnak a tűzoltók, mint pl. Budapesten. Kaptunk egy 6.000 l-es vízszállítót, melyen két személy van, modern technika, magyar gyártmány. Azt szeretnénk elérni, hogy a gépeink magyar gyártmányúak legyenek. Az elmúlt évben 366 káresemény volt. Okányban 2 esetben lakóépületben keletkezett tűz, 4 esetben külterületen, ebből 3 esetben avar égett. A túl szolgálatot kevesebbre kell tervezni. Az autóink javítását a központi javító rendszerben végzik, ami eléggé hosszadalmas. Várhatóan Békéscsabán is lesz egy javító műhely, ami lerövidíti a javítási időt. A műszaki biztonsági tiszt Túri Imre őrnagy. Feladata a felszerelések felülvizsgálata. Járunk bemutatókra, lehet kérni a gyerekeknek pl. gyereknapra. Köszönöm, hogy meghallgattak.

**Fekete Zoltán** polgármester: Köszönöm szépen a kiegészítést és kérdezem Pikó Tamás rendőr őrnagy urat, van-e szóbeli kiegészítése.

**Pikó Tamás** rendőr őrnagy: Köszöntök minden jelenlévőt a Szalai Zoltán r. alezredes kapitányság-vezető elnézést kér, egyéb elfoglaltsága miatt nem tud jelen lenni a testületi ülésen. Csak röviden kiegészíteném az írásos anyagot. Mint elhangzott a tűzoltóságnál, mi sem kerültük el a szervezeti átalakítást. Mindenütt egyforma szervezeti irányítás van. Az illetékességi terület nem változott, továbbra is három település tartozik a Vésztői Rendőrőrs területéhez, Vésztő, Okány, Körösújfalu. Állományi változások történtek. A beszámoló Okány település közbiztonsági helyzetéről ad tájékoztatást. Kónya Attila r.zls. körzeti megbízott lát el szolgálatot, járőri megerősítéssel. Elmondható, hogy az elmúlt három évben a településen a bűncselekmények száma minimálisnak mondható. Elismerve, hogy egy eset is sok annak, akivel szemben azt elkövetik. A nyomozás során a testi sértés bűncselekmény elkövetője ismertté vált. Mindenképpen meg kell említeni, hogy nem minden esetben történik meg a feljelentés. Ekkor nem tudunk tenni semmit. Kirívónak mondható esemény nem történt. Minden egyes tudomásunkra jutott eseményt kivizsgálunk. A helyszíni bírság összegének alsó határa 2012. április 15.-től 5000.-Ft, felső határa 50000.-Ft.

A fix bírság esetén figyelmeztetésre nincs lehetőség. A szabálysértések közül még mindig kiemelkedő a közlekedési szabálysértés. A rendőri intézkedések száma nőtt az elmúlt évben.

Nem alkalmazható a figyelmeztetés, a szigorú intézkedéseinket jogszabályok határozzák meg. Összegezve megállapítható, hogy Okány egyes területei bűnügyileg fertőzöttebbek.

Ezen a területeken tovább erősítettük a rendőri jelenlétet. Amikor nem tudunk rendőri jelenlétet biztosítani, akkor a Biharugrai HRK munkatársai azon időszakban szolgálatot látnak el Okányban. Az Okány községben működő Polgárőrség a közbiztonság fokozásának érdekében segíti a szolgálatot ellátó állomány munkáját. Hatékony, eredményes együttműködésre törekszünk más társszervekkel is pl. gyámhatóság, önkormányzat, családsegítő szolgálat. Szeretnénk a jövőben is erősíteni a lakosság biztonságérzetét.

Köszönöm, hogy meghallgattak.

**Tarsoly János** Vésztői rendőrőrs megbízott őrsparancsnok: Pályázat útján a személyi állomány plusz egy fővel növekedett. Én 2012. november 1-től vettem át az őrsparancsnoki tisztet. A bűncselekmények elsősorban falopás 41 eset, egy eset betöréses lopás. Az ittas járművezetési bírság 100 és 150 e Ft-ra változott. Az ittas kerékpározás 10-60 eFt-ra bírságolható, 0,3 ezrelékig nem alkalmazható bírság. Kiemelten kezeljük a gyermek és fiatalkorúak áldozatvédelmét. Jó kapcsolat működik a családsegítő, gyermekvédelem, polgárőrség között. A nyugdíjasok védelme érdekében előadásokat tartunk. A szeptemberi iskolakezdéskor az iskolarendőr programot mutatjuk be a tanévnyitón.

A téli ünnepek alkalmával a vagyonvédelemre hívjuk fel a figyelmet.

**Fekete Zoltán** polgármester: Köszönöm az őrsparancsnok úr tájékoztatóját. Az Okányi Polgárőr Egyesület Elnökét kérdezem, van-e szóbeli kiegészítése.

**Veres Lajos** Okányi Polgárőr Egyesület Elnöke: Nincs szóbeli kiegészítésem az írásos anyaghoz, mivel azt Hugyecz László leköszönő elnök készítette. Még a változás a cégbíróságnál van bejegyzés alatt, de mi már megkezdtük a munkánkat. Hatékonyabb munkavégzésre törekszem. A taglétszám lecsökkent 15 főre. Akik jelenleg tagok, aktívan részt vesznek a munkában. A Posta vezetésével megállapodtunk, más rendszer lesz. A nyugdíjfizetési napokon a Postahivatal előtt járőrözni fognak a polgárőrök, segítve a postások munkáját. Már korán reggel ott várják őket, alig lépnek ki a Posta ajtaján, máris lerohamozzák a postásokat. A polgárőrök ennek elkerülése érdekében segítségére lesznek. Vannak más elképzeléseim is a változásokra. Sokat fogunk járőrözni, az a cél.

**K é r d é s e k, h o z z á s z ó l á s o k :**

---------

**Fekete Zoltán** polgármester: Részt vettem a járási beszámolón, két helyen is Szeghalmon és Sarkadon. A Békés Megyei Rendőr-főkapitány Úr azt mondta, hogy körzeti megbízott csak az Ő engedélyével vezényelhető el. Ha az-az egy rendőr elmegy, nem marad a településen. Kérésünk, hogy az egy rendőrt ne vezényeljék el. Kértünk hozzájárulást térfigyelő kamera beszerelésére, ezt meg is kaptuk. Véleményem, hogy ha nem sikerül a 9 kamera beszerzésére pályázaton nyerni, akkor szándékom van a helyi vállalkozókat megkeresni, hogy legalább 3-4 kamera felszerelésre kerüljön. Ma volt a közmunka program ellenőrzése. A munkaügyi központ munkatársa elmondta, hogy a szabálysértési bírság közmunkára váltható. Kavarog az emberekben, mi a rendőrség hatásköre, mi a bíróságé. Itt tekereg az utcán az elítélt, pedig börtönben kellene lennie.

A tűzoltóság embereivel szerencsére kevés ügyben találkoztunk. Mikor szükség van rá, akkor segítenek.

Polgárőrség, bizakodással várom, aktivizálja magát az új vezetés.

**Tarsoly János** Vésztői rendőrőrs megbízott őrsparancsnok: Kónya Attila zászlós tanulmányait végzi. Éjszaka egy főt nem lehet járőr szolgálatba indítani. Fontos a testi épsége.

Vezénylés miatt Okányból be kell jönnie Vésztőre, regisztrálni, ott megkapja az információt, ez időbe telik. Folyamatban van a rendszer kiépítése, szigorú szabályok alapján. Tartani szeretnénk a kapcsolatot a rendszeren keresztül, ezt kérvényeztem. Vezeték nélküli informatikai rendszer, van központi irodatechnika, ez legális hiteles irat. Nagy adatforgalom van rajta. A rendészeti állományoknak is ezen kell dolgozni.

**K é r d é s e k, h o z z á s z ó l á s o k :**

---------

**Fekete Zoltán** polgármester: Amennyiben nincs további kérdés, vélemény, megköszönöm a beszámolókat.

Kérem a képviselőket, aki elfogadja a Tűzoltóság beszámolóját a „tájékoztató a közrend - közbiztonság helyzetéről” szóló napirenden belül, kézfelemeléssel szavazzon !

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi határozatot hozta:

**80/2013. (V. 29.) Ök. sz. h a t á r o z a t :**

Okány Község Önkormányzatának Képviselő-testülete a  
„Tájékoztató a közrend - közbiztonság helyzetéről” napirend keretében a Szeghalmi Hivatásos Tűzoltóság tájékoztatását tudomásul vette.

**Fekete Zoltán** polgármester**:** Kérem a képviselőket, aki elfogadja „a Tájékoztató a közrend-közbiztonság helyzetéről” készült tájékoztatót, kézfelemeléssel szavazzon !

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi határozatot hozta:

**81/2013. (V. 29.) Ök. sz. h a t á r o z a t :**

Okány Község Önkormányzatának Képviselő-testülete a „Tájékoztató a közrend – közbiztonság helyzetéről” naprend keretében a Szeghalmi Rendőrkapitányság tájékoztatását tudomásul vette.

**Fekete Zoltán** polgármester**:** Kérem a képviselőket, aki elfogadja „a Tájékoztató a közrend-közbiztonság helyzetéről” napirend keretében az Okányi Polgárőr Egyesületi tájékoztatót, kézfelemeléssel szavazzon !

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi határozatot hozta:

**82/2013. (V. 29.) Ök. sz. h a t á r o z a t :**

Okány Község Önkormányzatának Képviselő-testülete a „Tájékoztató a közrend – közbiztonság helyzetéről” napirend keretében az Okányi Polgárőr Egyesület tájékoztatását tudomásul vette.

**Tárgy**: 2./ 2013. II. félévi munkaterv elfogadása. (Írásos anyag)

Előadó: Polgármester

Véleményezi: Ügyrendi Bizottság

**Fekete Zoltán** polgármester: A Munkaterv tervezetet véleményezte az Ügyrendi és Gazdálkodási Bizottság. Megkérem Simon Imrét az Ügyrendi és Gazdálkodási Bizottság elnök-helyettesét, hogy a bizottság véleményét mondja el.

**Simon Imre** Ügyrendi és Gazdálkodási Bizottság elnök-helyettese: A szeptemberi üléshez javasolja a bizottság az állami közútkezelő munkatársát meghívni, készítsen beszámolót. Továbbá a szennyvízberuházás állapotáról tájékoztatót kérjünk, nem önálló napirendben, de beszéljünk róla. Akkorra lesz kivitelező is. A munkatervet – ezzel a kiegészítéssel – elfogadásra javasolja a bizottság.

**K é r d é s e k, h o z z á s z ó l á s o k :**

---------

**Fekete Zoltán** polgármester: Amennyiben nincs további kérdés, vélemény, a 2013. II félévi Munkatervet, a bizottsági módosítási javaslattal együtt, aki elfogadja kérem, kézfelemeléssel szavazzon!

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi határozatot hozta:

**83/2013. (V. 29.) Ök. sz. h a t á r o z a t :**

Okány Község Önkormányzatának Képviselő-testülete a 2013. II. félévi munkatervét a melléklet szerint elfogadja.

**Felelős**: Polgármester

**Határidő**: 2013. december 31.

**Tárgy**: Szociális ellátórendszer kistérségi társulásban (Írásos anyag)

**Előadó**: Polgármester

**Véleményezi:** Ügyrendi Bizottság

**Fekete Zoltán** polgármester: Megkérdezem az anyag készítőjét van-e szóbeli kiegészítése?

**Tari Ferencné** Gondozási központ vezető: A társulásban külön iktatókönyv lesz Okányban, a szakmai program és az SZMSZ egységes. Az új információm, hogy nem lesz önálló gazdálkodás nálunk, mindent megvásárolnak nekünk. Kéthetente beszámolót tartunk.

**K é r d é s e k, h o z z á s z ó l á s o k :**

---------

**Víg Jánosné** pénzügyi főmunkatárs: Alszámlát nem fognak nyitni. Tanácsolom, ragaszkodni kell az ellátmányhoz.

**Bai Zsolt** jegyző**:** Az anyag 2. oldalán a határozati rész I. és II. pontjának első sorát módosítani szükséges „ Okány Község Képviselő-testülete a gyermekjóléti és szociális alapfeladatok ellátása vonatkozásában” a „gyermekjóléti” kimaradt.

**Simon Imre** Ügyrendi és Gazdálkodási Bizottság elnök-helyettese: Van tapasztalat az iskolában, a Körjegyzőség idején mi is társulásban voltunk. A munkatársaim tudnak ebben segíteni, le kell tisztázni, hogy mit lehet itt vásárolni. Maradjon meg az önállóság egy szakmai programon belül. Az Ügyrendi és Gazdálkodási Bizottság elfogadásra javasolja a Képviselő-testületnek a jegyző által tett módosítással a mellékelt határozati javaslat alapján.

**Fekete Zoltán** polgármester: Amennyiben nincs további kérdés, vélemény, aki a „Szociális ellátórendszer kistérségi társulásban” napirendet a módosításokkal együtt elfogadja, kérem kézfelemeléssel szavazzon!

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi határozatot hozta:

**84/2013. (V. 29.) Ök. sz. h a t á r o z a t :**

I. Okány Község Képviselő-testülete a gyermekjóléti és szociális alapfeladatok ellátása vonatkozásában úgy határoz, hogy a családsegítés, gyermekjóléti szolgáltatás, étkeztetés, házi segítségnyújtás, idősek nappali ellátása szociális alapfeladatokat 2013. július 1-től kezdődően a Sarkad és környéke Többcélú Kistérségi Társulás által fenntartott intézmény, a Kistérségi Humán Szolgáltató Központ működése keretében kívánja ellátni. A feladatok átadására vonatkozó, határozat mellékletét képező megállapodásban foglaltakkal egyetért.

A Képviselő-testület felkéri a polgármestert, hogy a Sarkad és környéke Többcélú Kistérségi Társulás Társulási Tanácsa ülésén a döntést képviselje, és a feladat-átadására vonatkozó megállapodást írja alá.

**Határidő:** 2013. június 30.

**Felelős:** Fekete Zoltán polgármester

II. Okány Község Képviselő-testülete úgy határoz, hogy a gyermekjóléti és szociális alapfeladatok ellátásához szükséges ingatlanokat – mint vagyontesteket – és ingóságokat – mint nagy és kis értékű tárgyi eszközöket – a Sarkad és környéke Többcélú Kistérségi Társulás ingyenes használatába adja. A határozat mellékletét képező, ingóság, ingatlan átadására vonatkozó megállapodásban foglaltakkal egyetért.

Meghatalmazza a Polgármestert a megállapodás aláírásával és a megállapodásból adódó szükséges lépések megtételével.

**Határidő:** 2013. június 30.

**Felelős:** Fekete Zoltán polgármester

III. Okány Község Képviselő-testülete a fogyatékosok nappali ellátása szociális alapfeladat ellátása vonatkozásában az alábbiak szerint határoz:

1./ Kezdeményezi, hogy 2013. szeptember 1-jétől kezdődően csatlakozni kíván a Sarkad és környéke Többcélú Kistérségi Társulás által fenntartott intézmény, a Kistérségi Humán Szolgáltató Központ működése keretében ellátott feladathoz.

2./ A Képviselő-testület felkéri a polgármestert, hogy a Sarkad és környéke Többcélú Kistérségi Társulás Társulási Tanácsa ülésén a döntést képviselje, és a feladathoz történő csatlakozással kapcsolatos, szükséges lépések megtételével meghatalmazza.

3./ Képviselő-testület felkéri a polgármestert, hogy a MAG Zrt-nél, mint Közreműködő Szervezetnél a döntést képviselje és kezdeményezze a „Fogyatékosok nappali intézményének kialakítása Okány községben” című pályázat gesztorságának felülvizsgálatát.

**Határidő:** 2013. július 31.

**Felelős:** Fekete Zoltán polgármester

**Tárgy:** Megszüntető okirat

**Előadó:** Fekete Zoltán polgármester

**Fekete Zoltán** polgármester: Miután döntését meghozta a testület a gyermekjóléti és szociális alapfeladatok társulásban történő ellátására, dönteni kell a Megszüntető okirat elfogadásáról. Minden Képviselő írásban megkapta. Javaslom a megszüntető okirat elfogadását.

**K é r d é s e k, h o z z á s z ó l á s o k :**

---------

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül - az alábbi döntést hozta:

**85/2013. (V. 29.) Ök. sz. ha t á r o z a t**

Okány Község Önkormányzata az államháztartásról szóló 2011. évi CXCV. törvény (továbbiakban: Áht.) 11. §. (1) felhatalmazása alapján, valamint az Áht. 11. §. rendelkezései és az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 14. §. (2)-(3) bekezdései szerinti tartalommal az alábbi **megszüntető okiratot** adja ki:

1. **A költségvetési szerv**

**Megnevezése:** Gondozási Központ

5534 Okány, Kossuth u. 6.

**Megszüntető szerv(einek) megnevezése,** **székhelye:** Okány   
 Község Önkormányzata 5534 Okány, Kossuth u. 16.

1. **A megszüntetés módja:**

Az intézmény feladatellátása jogutóddal szűnik meg,   
 beolvadással a Kistérségi Humán Szolgáltató Központ  
 intézményébe.

1. **A megszüntetés oka:** Az intézmény által ellátottközfeladat más módon és más szervezetben hatékonyabban kerül ellátására.
2. **Közfeladatok jövőbeni ellátása:**

A megszüntetésre kerülő intézmény közfeladatait az általános jogutódja az önállóan működő és gazdálkodó költségvetési szerv a Kistérségi Humán Szolgáltató Központ (5720 Sarkad, Árpád fejedelem tér 4.) fogja ellátni.

1. **A közfeladat jövőbeni ellátásához szükséges köztulajdon meghatározása:**

Az intézmény feladatellátásához rendelt ingatlanok, valamint a vagyonleltárban szereplő tárgyi eszközök és immateriális javak a jogutód Kistérségi Humán Szolgáltató Központ részére kerülnek átadásra.

1. **Az intézménynél foglalkoztatottakkal kapcsolatos munkáltatói intézkedések:**

Az intézmény dolgozóinak jogviszony nem szűnik meg, továbbfoglalkoztatásuk a Közalkalmazottak jogállásáról szóló 1992. évi XXXIII. törvény alapján történik 2013. július 1. napjától a Kistérségi Humán Szolgáltató Központ, mint jogutód munkáltatónál.

1. **A kötelezettségvállalás rendje:** a megszűnő költségvetési szerv kötelezettségvállalásának utolsó naptári napja: 2013. június 30.
2. **A megszűnés időpontja:** 2013. június 30.

**Felelős:** Fekete Zoltán polgármester

**Határidő:** 2013. június 30.

**Tárgy**: Gyermekvédelem – beszámoló (Írásos anyag)

**Előadó:** Jegyző

**Fekete Zoltán** polgármester: Megkérdezem, Jegyző urat van-e szóbeli kiegészítése ?

**Bai Zsol**t jegyző: Nincs szóbeli kiegészítésem.

**K é r d é s e k, h o z z á s z ó l á s o k :**

---------

**Fekete Zoltán** polgármester: Amennyiben nincs kérdés, kérem a képviselőket, kézfelemeléssel szavazzunk!

A képviselő-testület hozzászólás nélkül - 6 igen szavazattal, ellenszavazat, tartózkodás nélkül- az alábbi döntést hozta:

**86/2013. (V. 29.) Ök. sz. ha t á r o z a t**

Okány Község Képviselő-testülete a gyermekvédelemről készült beszámolót elfogadta.

Utasítja a polgármestert, hogy az értékelést küldje meg a Békés Megyei Kormányhivatal Szociális és Gyámhivatala részére.

**Felelős:** Fekete Zoltán polgármester

**Határidő**: 2013. június 15.

**Tárgy:** Tájékoztató a két ülés között tett fontosabb intézkedésekről, eseményekről.

**Előadó:** Fekete Zoltán polgármester

**Fekete Zoltán** polgármester: A Járási Hivatal Kirendeltségével kapcsolatban tájékoztatom képviselő társaimat, hogy az iroda helyiséget Dr. Sipos Lajos hivatalvezető megnézte. Konkrét létszámról még nem tudott informálni. Valószínűleg 2 fő dolgozik majd a kirendeltségen. Ezzel Okány pozíciója erősödne. Meg kell teremtenünk a közlekedési feltételeket, ezzel kapcsolatban folynak tárgyalások. A kirendeltségi fogadóórát a közlekedéshez igazítanák.

Az orvosi ügyelet ez év december 31-ig marad a jelenlegi szerint, viszont lecsökken július 1-től az önkormányzat befizetési költsége 17.-Ft/fő/hó-ra.

Élelmiszer segélyt osztottunk a településen május 23-24-én. Fejenként 9.5 kg tartós élelmiszert, cukrot, lisztet, spagettit, kávét tartalmazott. Meg voltak elégedve a lakosok.

Csökkent munkaképességű emberek foglalkoztatása indulhat be 50 fővel. Sportszereket, cipőfelsőrészt, papírból dísztárgyakat, lámpaernyőt készítenének. Legalább 40 %-ban egészségkárosodott emberek foglalkoztathatók napi 4 órában 50 %-os minimálbérért.

Feltétele, hogy az intézményben kell legalább 6 hónapot tölteni ahhoz, hogy foglalkoztatható legyen. Akinek a felülvizsgálata az idén esedékes, annak helyben történik a vizsgálat.

**K é r d é s e k, h o z z á s z ó l á s o k :**

---------

A Képviselő-testület hozzászólás nélkül – 6 igen szavazattal, ellen szavazat, tartózkodás nélkül – a „Két ülés között tett fontosabb intézkedésekről, eseményekről” szóló tájékoztatást tudomásul vette.

**B e j e l e n t é s e k :**

**Tárgy:** DAREH Önkormányzati Társulási megállapodás felülvizsgálata (Írásos anyag)

**Előadó:** Polgármester

**Fekete Zoltán** polgármester: Az írásos anyagot mindenki megkapta. Jogszabályi változások miatt felül kell vizsgálni minden önkormányzatnak a megállapodást június 14.-ig.

**K é r d é s e k, h o z z á s z ó l á s o k :**

---------

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi döntést hozta:

**87/2013. (V. 29.) Ök. sz. h a t á r o z a t :**

Okány Község Önkormányzatának Képviselő-testülete a „DAREH Önkormányzati Társulási megállapodás módosítását a jegyzőkönyv mellékletében foglaltak szerint elfogadta.

**Felelős:** Fekete Zoltán polgármester

**Határidő**: 2013. június 14.

**Tárgy**: Békés - Manifest Kft. ügyvezető igazgatójának tájékoztatója

**Előadó**: Bondár Lajos ügyvezető igazgató

Fekete Zoltán polgármester: Köszöntöm körünkben Bondár Lajos ügyvezető igazgatót, kérem, hogy tartsa meg tájékoztatóját a kommunális hulladékszállítással kapcsolatban.

**Bondár Lajos** ügyvezető igazgató: Tisztelt Polgármester Úr, Képviselők !

Örömmel jöttem a hívásra. A településen a számlázás után néhány telefon, levél érkezett a Kft.-hez. A felháborodás az ürítési számok miatt voltak. Emelkedett a szállítási költség. Hasznos volt a Képviselő-testület által megfogalmazott és kiküldött tájékoztató levél. Kunágotán tartottunk közgyűlést, ahol elhangzott, 60 %-os volt a fizetési hajlandóság. A településen 940 ingatlanra küldtünk számlát, 110-en visszaküldték, azzal, hogy az Önkormányzatnak van velünk szerződése. Ez egy kötelező szolgáltatás, mi lehetőséget adunk a lakosoknak arra, hogy szolgáltatást nyújtsunk. Az egységes tájékoztatást miután megkapták a lakosok, nem érkezett további panasz. A közüzemi díjak csökkentését bevezették, július 1-től 10%-os kedvezményt hajtunk végre. Megjegyzem még a júliusi számlában ez nem fog jelentkezni.

Kihelyezésre kerül 110 000 db edény, komposztálásra. A szelektív hulladékgyűjtéssel tudjuk csökkenteni a díjat. Az ürítő szerkezetek alkalmatlanok az ürítésre. Kapunk egy nagyobb hulladékgyűjtő edényt, ami feljogosít a kisebb űrtartalmú kukára. Módosítások vannak folyamatosan a hulladékgyűjtés ügyben. Jövőre egységes lesz a hulladékgyűjtés díja.

Csak 20 %-ot tudunk kisebb kukával bevezetni. A súlyalapú megállapodás nem megoldás, azonosítóval ellátott edényből. Levesszük a szállítást 38-ra, számlázunk havonta. Így tudjuk a költségeket csökkenteni. Az 1100 kuka ki lett osztva, hova lett 160 kuka? Látom mekkora a szegénység.

**Poszt Imre** képviselő: Azt lehet látni, hogy a lakosokra szét lett osztva a költség.

**Fekete Zoltán** polgármester: Kérdezem az e-hulladék szállításra van –e megoldás ?

**Bondár Lajos** ügyvezető igazgató: Mi előre megkeressük levélben a polgármestert, van-e rá igény. A visszajelzés után tudom megszervezni a begyűjtést. A jegyző kijelöli a gyűjtőhelyet, ahol a lakosság átadja az adott gyűjtési napon, biztosítunk annyi konténert, amennyi szükséges.

**Bodó Károly** képviselő: A szolgáltató feltüntetett a számlán 7 szállítási napot. Ezzel van a lakosoknak problémájuk. Nincs minden lakosnak annyi szemete, hogy minden szállításra ki rakja a kukát. A probléma az, hogy a számla 7 szállítási napot tartalmaz egységesen. Annyit akarnak a lakosok fizetni, ahány ürítés volt. Nincs az időseknek annyi szemetük, mint a többtagú családnak. Van olyan panaszos is, akinek még ebben az évben nem volt kirakva a kukája, vagy el sem szállították, mert nem ment be a kukás autó az utcába.

**Tari Ferencné** gondozási központ vezető: A segélyeseknek sem gyűlik annyi szemét, mert a 28500.-Ft-ból nem sokat vásárol, legfeljebb kenyeret, ebből nem keletkezik hulladék.

Tudomásul veszik a kötelezettséget, de nem tudnak fizetni.

**Fekete Zoltán** polgármester: Az önkormányzat próbálja a lakosokat meggyőzni, hiszen az adót ezért csökkentettük le 2013 január 1-től, eddig a szemét szállítási díjat is tartalmazta, most nem az önkormányzatnak, hanem a szolgáltatónak kell fizetni. Érkezett jelzés, van olyan utca, amely járható és nem vitték el a szemetet. Ebben az esetben telefonálni kell a szolgáltatónak. Volt, aki az önkormányzatnál a kukát le akarta adni. Mindenképp fizetni kell, ellenben a NAV. behajtja a tartozást, bíróságon perelhetik a szolgáltatót, nem tudjuk, hogyan döntenek. A vonalkódos megoldás lenne jó.

**Tárgy:** Egészségfejlesztési Szolgáltatások Kialakítása a Sarkadi Kistérségben

(írásos anyag)

**Fekete Zoltán** polgármester: A képviselőtársaimat szeretném tájékoztatni, hogy a TÁMOP -6.1.2./LHH/11-B-2012-0006 jelű pályázat az „Egészségfejlesztési Szolgáltatások Kialakítása a Sarkadi Kistérségben” címmel **124.880** ezer forint összegű támogatást nyert. Ebben nem kell szavazni, csak tájékoztatás.

**K é r d é s e k, h o z z á s z ó l á s o k :**

---------

**Tárgy**: Az óvoda intézménye, óvodavezetői álláspályázat elbírálása (Írásos anyag)

**Előadó:** Polgármester

**Fekete Zoltán** polgármester: Az eddigi óvodavezető Daniné Nemes Erzsébet kinevezése lejár. Az önkormányzat az óvodavezető pályázatot kiírta, a megadott határidőig nem érkezett pályázat. Többszöri megbeszélés, egyeztetés után Daniné Nemes Erzsébet az óvoda vezetését 2013. augusztus 31.-ig vállalja.

**K é r d é s e k, h o z z á s z ó l á s o k :**

---------

**Fekete Zoltán** polgármester: Az előterjesztés szerinti határozati javaslatot aki elfogadja, kérem, kézfelemeléssel szavazzon.

---------

A Képviselő-testület hozzászólás nélkül – 6 igen szavazattal, ellenszavazat, tartózkodás nélkül – az alábbi döntést hozta:

**88/2013. (V. 29.) Ök. sz. h a t á r o z a t :**

Okány Község Önkormányzat Képviselő-testülete a 2013. február 15-én meghirdetett Óvoda Intézménye óvodavezetői pályázatát eredménytelennek nyilvánítja.

Az Óvoda Intézménye óvodavezetői feladatainak ellátásával megbízza Daniné Nemes Erzsébet 5534 Okány, Templom u. 20. sz. alatti lakost 2013. július 1-től 2013. augusztus 31-ig terjedő időszakra. Illetményét a Kjt. alapján, a jelenlegi besorolásának megfelelően, vezetői pótlékát 40.000,-Ft/hó összegben állapítja meg.

Okány Község Önkormányzat Képviselő-testülete a  
 "Közalkalmazottak jogállásáról szóló" 1992. évi XXXIII. törvény  
 20/A. § alapján pályázatot hirdet az Óvoda Intézménye 5534  
 Okány, Kossuth u. 17. Óvodavezető ( magasabb vezető )  
 munkakör ellátására.

A közalkalmazotti jogviszony időtartama:

határozatlan idejű közalkalmazotti jogviszony

Foglalkoztatás jellege:

Teljes munkaidő

A vezetői megbízás időtartama:

A vezetői megbízás határozott időre, 2013. szeptember 1-től - 2018. augusztus 15-ig szól.

A munkavégzés helye:

Békés megye 5534 Okány, Kossuth u. 17.

A munkakörbe tartozó, illetve a vezetői megbízással járó lényeges feladatok:

A közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, a 20/2012. (VIII. 1.) EMMI rendelet, az államháztartásról szóló 2011. évi CXCV. törvényben foglaltak szerint az önállóan működő intézmény tevékenységi körébe tartozó vezetői feladatok ellátása.

Illetmény és juttatások:

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései szerint. Szolgálati lakás igény esetén biztosított.

Pályázati feltételek:

* Magyar állampolgárság, büntetlen előélet,
* Főiskola, óvodapedagógus végzettség,
* Pedagógus munkakörben szerzett legalább 5 év szakmai gyakorlat,
* Az intézményben pedagógus munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus munkakörben történő, határozatlan időre, teljes munkaidőre szóló alkalmazás,
* Pedagógus-szakvizsga keretében szerzett intézményvezetői szakképzettség,
* Vagyonnyilatkozat tételi eljárás lefolytatása.

A pályázat részeként benyújtandó iratok, igazolások:

    A pályázó szakmai önéletrajza, az intézmény vezetésére irányuló program a szakmai helyzetelemzésre épülő fejlesztési elképzeléssel, három hónapnál nem régebbi erkölcsi bizonyítványt, az iskolai végzettséget igazoló dokumentumok másolatát, igazolást az eddigi munkaviszonyokról, valamint a pályázó nyilatkozatát arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul, nyilatkozatát arról, hogy a pályázatának tárgyalását nyílt, vagy zárt ülésen kéri.

A munkakör betölthetőségének időpontja:

A munkakör 2013. szeptember 1. napjától tölthető be.

A pályázat benyújtásának határideje: 2013. július 15.

A pályázati kiírással kapcsolatosan további információt Fekete Zoltán polgármester nyújt a 66/488-100-as telefonszámon.

A pályázatok benyújtásának módja:

Postai úton, a pályázatnak Okány Község Önkormányzat Polgármestere címére történő megküldésével (5534 Okány, Kossuth u. 16.).

Személyesen: Fekete Zoltán polgármester részére történő   
 átadással.

A pályázat elbírálásának módja, rendje:

A pályázatokat a Képviselő-testület bírálja el, 2013. augusztusi ülésén. A kiíró fenntartja a jogot a pályázat eredménytelenné nyilvánítása iránt.

A pályázat elbírálásának határideje: 2013. augusztus 31.

A pályázat kiírás további közzétételének helye, ideje:

* Oktatási és Kulturális Közlöny,
* www.okany.hu.

**Felelős:** Fekete Zoltán polgármester

**Határidő:** azonnal

**Tárgy:** Mozgáskorlátozott egyesület támogatási pályázata (Írásos anyag)

**Előadó:** Polgármester

**Véleményezi:** Ügyrendi és Gazdálkodási Bizottság

**Fekete Zoltán** polgármester: Megkérdezem az Ügyrendi és Gazdálkodási Bizottságot az anyaggal kapcsolatban mondja el javaslatát.

**Simon Imre** képviselő: A civil szervezetek támogatási kérelmét az elmúlt testületi ülésen tárgyaltuk. A Mozgáskorlátozott Egyesületnek nem volt elszámolási kötelezettsége, így nem kaptak értesítést. A határidőn túl érkezett támogatási kérelmet a bizottság elfogadta, és javasolja a maradvány terhére 27000.-Ft támogatásban részesíteni az egyesületet.

**K é r d é s e k, h o z z á s z ó l á s o k :**

---------

**Fekete Zoltán** polgármester: Kérem a képviselő-testületet, aki az Ügyrendi Bizottság javaslatával egyetért, az kézfelnyújtással jelezze.

Okány Község Önkormányzat Képviselő-testülete hozzászólás nélkül 6 szavazattal – ellenszavazat, tartózkodás nélkül - az alábbi határozatot hozta:

**89/2013. (V. 29.) Ök. sz. h a t á r o z a t :**

Okány Község Önkormányzatának Képviselő- testülete a Mozgáskorlátozott Egyesület Gyula, Gábor Á. u. 50/A sz. alatti szervezet 610-2/2013. ikt. sz. alatt előterjesztett egyedi kérelmére, működési költségekre 27000.-Ft, azaz huszonhétezer forint összegű támogatást biztosít.

A támogatás felhasználásáról a támogatási szerződésben meghatározott időre kell írásban a támogatás felhasználását bizonyító számlák becsatolásával elszámolni.

Utasítja a Képviselő-testület a polgármestert, hogy  
a támogatási szerződésről és a támogatás összegének kiutalásáról intézkedjen.

**Felelős:** Fekete Zoltán polgármester

**Határidő:** 2013.május 30.

**Tárgy**: Polgármester szabadság ütemezése (Írásos anyag)

**Előadó:** Bai Zsolt jegyző

**Bai Zsolt** jegyző: Fekete Zoltán polgármester írásban terjesztette elő a 2013. évi szabadságának ütemezését. A polgármestert pótszabadsággal együtt ez évben 39 szabadság illeti meg. Kérem a képviselő testületet a polgármester által ütemezett szabadságot fogadja el.

**K é r d é s e k, h o z z á s z ó l á s o k :**

---------

A Képviselő-testület hozzászólás nélkül - 5 igen szavazattal, 1 tartózkodással, ellenszavazat nélkül – Fekete Zoltán polgármester 2013. évi szabadság ütemezését az előterjesztés alapján tudomásul veszi.

**Tárgy:** „Okány Község szennyvízcsatornázása”

**Előadó:** Fekete Zoltán polgármester

**Fekete Zoltán** polgármester: „Okány Község szennyvízcsatornázása” című KEOP-1.2.0/09-11-2012-0005 azonosító számú projekthez kapcsolódó döntést kell hozni az írásos előterjesztésben foglaltakra.

**K é r d é s e k, h o z z á s z ó l á s o k :**

---------

**Fekete Zoltán** polgármester: Név szerinti szavazással, aki az előterjesztésben foglaltakat elfogadja, kérem, kézfelemeléssel szavazzon !

Megkérdezem Poszt Imre képviselőt ?

Poszt Imre képviselő: igen

Megkérdezem Bodó Károly képviselőt ?

Bodó Károly képviselő: igen

Megkérdezem Simon Imre képviselőt?

Simon Imre képviselő: igen

Megkérdezem Árva Lajos képviselőt ?

Árva Lajos képviselő: igen

Megkérdezem Király Endre képviselőt ?

Király Endre képviselő: igen

Fekete Zoltán polgármester: igen.

Megállapítom, hogy a Képviselő-testület névszerinti szavazással - 6 igen szavazattal, ellenszavazat és tartózkodás nélkül – az alábbi döntést hozta:

**90/2013. (V. 29.) Ök. sz. h a t á r o z a t:**

**Okány Község Önkormányzatának Képviselő-testülete** az „Okány Község szennyvízcsatornázása” című KEOP-1.2.0/09-11-2012-0005 azonosítószámú projekthez kapcsolódó költség-haszon elemzés módosításának előkészítése, és a projekttel megvalósuló, valamint a meglévő/üzemelő szennyvízközmű vagyonértékelése, valamint a vagyonértékelésre épülő Pótlási Terv készítése tárgyában indított hirdetmény közzététele nélküli tárgyalásos közbeszerzési eljárás során a beérkezett ajánlatok érvényességéről, érvénytelenségéről

1./ a **Valid Solution Tanácsadó Kft.** (1091 Budapest, Ifjúmunkás utca 14. 2.em. 8)ajánlatát a Kbt. 74. § (1) bekezdés d), valamint e) pontja alapján **érvénytelennek nyilvánítja**.

2./ a **BDL Környezetvédelmi, Tervező, Szolgáltató és Tanácsadó Kft. (1118 Budapest, Rétköz u. 5.)** ajánlattevőt ajánlata alapján a **szerződés teljesítésére alkalmasnak, az ajánlatát érvényesnek tekinti, és javasolja vele tárgyalás lefolytatását**.

**Felelős:** Polgármester

**Határidő**: folyamatos

Mivel több felvetés és hozzászólás nem volt, a polgármester az ülést 17.45 órakor bezárta.

K.m.f.

Fekete Zoltán sk. Bai Zsolt sk.

polgármester jegyző

Király Endre sk. Simon Imre sk.

jegyzőkönyv- hitelesítő